Man skiet eers dokter, toe homself ná uitval oor voorskrif | Maroela Media
Dr. Todd Graham (56) Foto: Facebook
'n Man van Indiana in die VSA het vandeesweek sy eie lewe geneem minute nadat hy 'n dokter doodgeskiet het toe hy glo nie aan sy vrou 'n voorskrif vir pynmedikasie wou gee nie.
Ken Cotter, 'n aanklaer van St. Joseph in dié deelstaat, het aan CBS gesê die 48-jarige man, intussen geïdentifiseer as Michael Jarvis, het glo dr. Todd Graham (56) in die parkeergebied net buite 'n St. Joseph-kliniek doodgeskiet. Hy het minute later na 'n vriend se huis gery en sy eie lewe daar geneem.
Volgens owerhede het Graham geweier om 'n sterk pynpil wat maklik tot verslawing kan lei vir die man se vrou voor te skryf tydens 'n besoek aan die kliniek.
Ooggetuies het aan CBS vertel Jarvis het glo in 'n argument met die dokter betrokke geraak, en toe by die kliniek uitgestorm.
Hy het glo twee uur later na die kliniek teruggekeer en twee mense beveel om die toneel te verlaat voor hy die dokter doodgeskiet het.
"Dié man het 'n doelbewuste besluit gemaak om dr. Graham dood te maak. Hy het tyd gehad om af te koel, maar hy steeds teruggekom en hom vermoor," het Cotter gesê.
Volgens die polisie was Jarvis se vrou nie bewus van sy besluit om die dokter weer te konfronteer nie.
Dit is nog onduidelik waarvoor die vrou die pynmedikasie nodig het en waarom Graham geweier het om dit voor te skryf.
Waarskynlik was die moordenaar verslaaf daaraan en het sy vrou gebruik om dit te kry.
Toe ek foto sien dog ek amper Maroela het verkeerde foto geplaas
Lyk nes sanger George Michael wat ook al dood is.
Maroela wat moet ons nou met die inligting maak van die geval met die dokter wat geskiet is Vir ons is dit onbekende mense en nuttelose inligting Hier in ons land is meer as genoeg gebeurlikhede wat gedek kan word